PAGE  

Előterjesztés
Tárgy: A Tengelici Mézeskalács Óvoda és Mini Bölcsőde 2026/2027. nevelési év munkatervének megtárgyalása

Tisztelt Képviselő-testület!
A nemzeti köznevelésről szóló 2011. évi CXC. törvény (a továbbiakban: köznevelési törvény) 83.§ (2) bekezdés g) pontja kimondja:

„A fenntartó

g) jóváhagyja a köznevelési intézmény pedagógus-továbbképzési intézményi programját, tantárgyfelosztását, és az e törvényben meghatározott módon egyetértési jogot gyakorol az intézmény SZMSZ-e, pedagógiai programja, éves munkaterve tekintetében,”
A köznevelési törvény 85. § (1a) bekezdése szerint:
„(1a) A fenntartó a köznevelési intézmény pedagógiai programjához, éves munkatervéhez, valamint SZMSZ-éhez az egyetértését az igazgató általi felterjesztést követő harminc napon belül adja meg.”
Székely Aranka főigazgató és Vargáné Földi Tímea kisgyermeknevelő, szakmai vezető elkészítette az intézmény 2026/2027. nevelési év munkatervét, melyet a nevelőtestület és a szülői szervezet is jóváhagyott és amelyet 2026. szeptember 7-én nyújtott be a főigazgató.  
A munkaterv jelen előterjesztés mellékletét képezi. 
Kérem a Tisztelt Képviselő-testületet, hogy a munkatervet tárgyalja meg és a határozati javaslatot fogadja el.

Tengelic 2026. szeptember 8.
                                                                                                         Gáncs István sk.

                                                                                                         polgármester

Határozati javaslat 

Tengelic Község Önkormányzata Képviselő-testülete egyetért a Tengelici Mézeskalács Óvoda és Mini Bölcsőde 2026/2027. nevelési év munkatervében foglaltakkal. 

Határidő: Azonnal

Felelős: polgármester

